EkBass/fiwiki-20250220-pages-articles huggingface dataset:
Ympäristöystävällinen

Ympäristöystävällisiksi kutsutaan tavaroita, palveluita ja lakeja sekä käytäntöjä, joiden haitallisia vaikutuksia ympäristölle väitetään vähäisiksi. Kuluttajien tietoisuuden lisäämiseksi ympäristöystävälliset tavarat on yleensä merkitty ympäristömerkillä. Ympäristöystävällisyydelle ei kuitenkaan ole yhtä kansainvälistä standardia, joten kansainvälinen standardoimisjärjestö ISO pitää merkkejä liian epämääräisinä ollakseen merkityksellisiä. == Alueelliset erot == === Eurooppa === Euroopan unionissa valmistetut tuotteet voivat käyttää EU:n ympäristömerkkiä. Myös EMAS on EU:n ympäristömerkki, jonka avulla organisaatio voi osoittaa johtonsa toimivan ympäristöystävällisesti. === Pohjois-Amerikka === Yhdysvalloissa ympäristövaikutuksia korostava markkinointi vaatii huolellisuutta. Epätarkasti määritellyt ilmaisut kuten, "ympäristöystävällinen" voivat olla hämmentäviä ilman ja jotkin toimijat tarjoavat ohjeistusta asiasta. Yhdysvaltojen ympäristönsuojeluvirasto on katsonut epätarkat ilmaisut hyödyttömiksi arvioitaessa tuotteen todellisia ympäristövaikutuksia. Kanadassa on käytössä Environmental Choice Program, joka perustettiin vuonna 1988. === Kansainväliset === Energy Star on ohjelma, jonka tavoitteena on vähentää kasvihuonepäästöjä. Energy Star toimii useassa maassa, mukaan lukien Yhdysvallat, EU ja Australia. ystävällisyys luokka:Kestävä kehitys
Jelena Ovtšinnikova-Čebukina

Jelena Ovtšinnikova-Čebukina (; s. 11. lokakuuta 1965 Alma-Ata, Kazahstanin SNT) on kroatialainen entinen lentopalloilija ja olympiavoittaja. Hän edusti uransa alussa Neuvostoliittoa. Ovtšinnikova-Čebukina pelasi seuratasolla ADK Alma-Atassa ja Mladost Zagrebissa. Hän voitti kaksi olympiamitalia, kultaa Neuvostoliiton joukkueessa Soulin kisoista 1988 ja hopeaa IVY:n joukkueessa Barcelonasta 1992. Ovtšinnikova-Čebukina voitti maailmanmestaruuden kerran, vuonna 1990. Hän osallistui vielä vuoden 2000 olympialaisiin, joissa hän pelasi seitsemänneksi sijoittuneessa Kroatian joukkueessa. == Lähteet == Luokka:Kroatialaiset lentopalloilijat Luokka:Neuvostoliittolaiset lentopalloilijat Luokka:Neuvostoliittolaiset olympiavoittajat Luokka:Vuonna 1965 syntyneet Luokka:Elävät henkilöt
Ondrej Nepela Arena

Ondrej Nepela Arena, entinen Samsung Arena, on Bratislavassa Slovakiassa sijaitseva monitoimiareena. Areenaa käytetään pääasiassa jääkiekon pelaamiseen, ja se on slovakialaisen jääkiekkojoukkueen HC Slovan Bratislavan kotihalli. Hallissa pelattiin vuosien 2011 ja 2019 jääkiekon maailmanmestaruuskilpailujen finaalit. Kisojen ajan halli tunnettiin nimellä Orange Arena. Areenalle tehtiin peruskorjaus vuonna 2009 ja uusi, isompi areena avattiin keväällä 2011. Areena sisältää nykyaikaisinta teknologiaa, mukaan lukien LED pistetaulut ja turvallisuustekniikan. Stadion on saanut nimensä slovakialaisen taitoluistelijan Ondrej Nepelan mukaan, joka kilpaili Tšekkoslovakian joukkueessa 1960-luvun lopulla ja 1970-luvun alussa. Nepela on vuoden 1972 olympialaisten taitoluistelun olympiavoittaja. Suomen jääkiekkomaajoukkue (Leijonat) on voittanut areenalla kaksi kertaa jääkiekon MM-kultaa, vuosina 2011 ja 2019. == Tärkeitä esiintyjiä == * Beyoncé esiintyi Slovnaft areenalla osana The Mrs. Carter Show World Touria 19. huhtikuuta 2013. * Cirque du Soleil esiintyi Slovnaft areenalla 11.–15.10.2012. == Aiheesta muualla == Luokka:Slovakian jäähallit Luokka:Slovakian urheilupaikat Luokka:Bratislavan rakennukset ja rakennelmat Luokka:Bratislavan urheilu
Dorcas Nakhomicha Ndasaba

Dorcas Nakhomicha Ndasaba (s. 31. maaliskuuta 1971 Bungoma) on kenialainen lentopalloilija. Hän edusti seuratasolla nairobilaista Telekomia. Nakhomicha Ndasaba edusti maataan vuosien 2000 ja 2004 olympialaisissa, joista molemmissa Kenia sijoittui jaetulle yhdennelletoista tilalle. == Lähteet == Luokka:Kenialaiset lentopalloilijat Luokka:Vuonna 1971 syntyneet Luokka:Elävät henkilöt
Epeli Nailatikau

Ratu Epeli Nailatikau (s. 5. heinäkuuta 1941) on fidžiläinen poliitikko. Hän oli Fidžin presidentti vuosina 2009–2015.Nailatikau sworn in as Fiji's new President Xinhuanet Nailatikau palveli armeijassa 20 vuoden ajan, ja toimi armeijan komentajana. Hänet syrjäytettiin vuoden 1987 vallankaappauksessa ja hän lähti diplomaattiuralle.Leaders 'Fiji Country Profile BBC News Nailatikau oli parlamentin puhemies vuosina 2001–2006.Government: Background Note: Fiji US Department of State Nailatikau oli Fidžin ulkoministeri 2007–2008. Vuodesta 2008 hänet nimitettiin johtamaan uutta ministeriötä, joka johti maakuntien kehitystä ja etnisten ryhmien välisiä asioita.Ratu Epeli heads new ministry Fiji Times Vuonna 2009 väliaikaishallitus nimitti hänet presidentiksi sen jälkeen kun 88-vuotias Ratu Josefa Iloilo oli luopunut vallasta. Nailatikaun valintaan vaikutti se, että hänet tunnetaan laajasti Tyynenmeren alueella tekemästään AIDSin vastaisesta työstä. == Lähteet == Luokka:Fidžin presidentit Luokka:Vuonna 1941 syntyneet Luokka:Elävät henkilöt
Airbus Defence and Space

Airbus Defence and Space (ent. Cassidian) on eurooppalainen Airbus Group -konserniin kuuluva puolustus- ja turvallisuusteollisuuden yritys. Se on Airbus Groupin toiseksi suurin divisioona. Airbus Defence and Space tarjoaa laitteita ja järjestelmiä sotilas- ja siviiliviranomaisille. Yhtiöllä on maailmanlaajuisesti noin 28 000 työntekijää.http://www.cassidian.com/cassidian/int/en/our-company.html Vuonna 2010 yhtiö saavutti 5,9 miljardin euron liikevaihdon, mikä on 11% enemmän kuin vuonna 2009. http://www.eads.com/dms/eads/int/en/investor- relations/documents/2010/Events-Reports/Results/Annual- results-2010/FY_Earnings_2010.pdf Syyskuuhun 2009 asti yhtiön nimi oli EADS Defence & Security. Myöhempi nimi Cassidian on johdettu latinankielisistä sanoista "cassida" (kypärä) ja "meridian" (pituuspiiri).http://www.taloussanomat.fi/tiedote/2/1445031 Cassidian muuttui yhdessä Astrium-yhtiönhttp://www.astrium.eads.net/ kanssa 1.1.2014 alkaen Airbus Defence and Space -yhtiöksihttp://airbusdefenceandspace.com/, osaksi Airbus Group konserniahttp://www.airbus-group.com/airbusgroup/int/en/our- company/What-we-do/airbus-defence-and-space.html . ==Airbus Defence and Space Suomessa== Suomessa Airbus Defence and Space -yhtiöllä on noin 350 työntekijää kahdessa toimipisteessä Helsingissä ja Jyväskylässä. Yhtiön tausta on Nokian TETRA-puhelinosastossa. Vuonna 2009 sen tutkimus- ja kehitysinvestoinnit olivat 30 milj. euroa, mikä oli 17. suurin T&K-panostus; Suomen yrityksissä.http://www.tekniikkatalous.fi/tk/article429057.ece Helmikuussa 2011 yhtiön Suomen nimi, EADS Secure Networks Oy, muuttui Cassidian Finland Oy:ksi.http://www.kauppalehti.fi/5/i/yritykset/lehdisto/hellink/tiedote.jsp?selected=kaikki&oid;=20110201/12971501378330 Myös Suomen yhtiön nimi vaihdettiin vuonna 2014 muotoon Airbus Defence and Space Oy. Yhtiön tuotteet käyttävät lyhyempää Airbus-logoa liikemerkkinään. ==Tuotteet ja palvelut== * Valvonta- ja puolustusjärjestelmät * TETRA- ja VIRVE-viranomaisverkot ja -päätelaitteet * Viranomaisten ja liiketoimintakriittisten käyttäjien sovellukset * 112-hätäkeskusjärjestelmät * Miehittämättömät ilma-alukset * Järjestelmäintegrointi * Globaalit turvallisuuspalvelut ja tukiratkaisut * Testaus ja ylläpito http://www.fonecta.fi/tuotteet-ja- palvelut/Helsinki/771160/EADS+Secure+Networks+Oy/ ==Lähteet== == Aiheesta muualla == * Airbus Secure Land Communications * Airbus Defence and Space Suomen yhtiön verkkosivut Luokka:EADS Luokka:Turvallisuus Luokka:Viestintätekniikka
Kaskisten vaakuna

Kaskisten vaakuna on Kaskisten kaupungin tunnus. Vaakunan mela kuvaa erinomaista luonnonsatamaa, joka on vaikuttanut kaupungin perustamiseen paikalleen. Laakerinlehvän on mahdollisesti ollut tarkoitus viitata kukoistukseen, mutta sen alkuperä voi olla myös Bladh-suvun (, 'lehti') nimessä; Kaksi suvun jäsentä – isä ja poika – hankkivat tuonaikaiselle kylälle sekä kaupunkioikeudet että tapulikaupungin aseman. Vaakunan selitys on ”halkoisen kilven oikeassa sinisessä kentässä hopeinen perämela, vasemmassa hopeisessa kentässä vihreä laakerinlehvä.” Vaakunan on piirtänyt uudelleen A. W. Rancken vanhan vaakunan mukaisesti, joka on vahvistettu 9. huhtikuuta 1793. Tiedosto:Kaskinen sinetti 1861.jpg|Kaupungin vanhaan sinettiin pohjautuva piirros vuodelta 1861. Tiedosto:Von Koehne Kaskinen.jpg| Heraldikko Bernhard von Köhnen malli Kaskisten vaakunasta vuodelta 1861. Kolkka viittaa kaupungin sijaintiin Vaasan läänissä. == Lähteet == * == Aiheesta muualla == ;Kirjallisuutta venäjäksi * Бойко Дм. А. Геральдика Великого Княжества Финляндского. – Запорожье, 2013. Kaskinen Vaakuna
Bolot Šamšijev

Bolot (Bolotbek) Tölön uulu Šamšijev (kirgiisiksi Болот (Болотбек) Төлөн уулу Шамшиев, ; 12. tammikuuta 1941 Frunze – 21. joulukuuta 2019) oli yksi tunnetuimmista kirgisialaisista elokuvaohjaajista. Bolot Šamšijev syntyi kirgiisirunoilija Tölön Šamšijevin perheeseen. Hän valmistui Neuvostoliiton elokuvakoulusta VGIK:istä vuonna 1965. Šamšijevin ensimmäinen dokumenttielokuva, Manas-eepoksesta kertova Manastšy (1965) herätti kansainvälistäkin huomiota. Vuonna 1969 hän ohjasi Muhtar Äwezovin teokseen perustuvan näytelmäelokuvan ”Laukaus Karašin solassa” (Karaš ašuusundagy atyšuu). Sitä seurasi historiallinen seikkailuelokuva ”Issyk-Kulin punaiset unikot” (Ysyk-Köldün kyzgaldaktary, 1972). Šamšijevin läpimurtoteokseksi muodostui Tšingiz Aitmatovin romaaniin perustuva ”Valkea laiva” (Ak keme, 1976), joka sai Neuvostoliiton valtionpalkinnon vuonna 1977. Aitmatovin teoksiin perustuvat myös ”Varhaiset kurjet” (Erte žasdagy karkyralar, 1980) ja perestroika-henkinen Fudzijamaga tšyguu (”Nousu Fudžijamalle”, 1988). Šamšijev liittyi Neuvostoliiton kommunistiseen puolueeseen vuonna 1971. Vuonna 1975 hän sai Kirgisian SNT:n ja vuonna 1991 Neuvostoliiton kansantaiteilijan arvonimen. Vuodesta 1990 lähtien hän toimi yksityisen Salamalik-elokuvayhtiön johtajana. Vuonna 1998 hänet nimitettiin Kirgisian matkailu- ja urheiluministeriksi. Neuvostoliiton hajottua Šamšijevilla ei ollut mahdollisuutta kuvata uusia elokuvia. Sen sijaan hän työskenteli kirjailijana ja jatkoi Manas-eepoksen tutkimista. Hän toimi myös Kirgisian presidentin neuvonantajana. ==Ohjaustyöt== * Manastšy (dokumenttielokuva, 1965) * Tšaban (”Paimen”, dokumenttielokuva, 1966) * Laukaus Karašin solassa (Karaš ašuusundagy atyšuu, 1970) * Issyk-Kulin punaiset unikot (Ysyk-Köldün kyzgaldaktary, 1972) * Süjüu žaŋyrygy (”Rakkauden kaiku”, TV-elokuva, 1974) * Valkoinen laiva (Ak keme, 1976) * Adamdardyn arasynda (”Ihmisten keskellä, 1979) * Varhaiset kurjet (Erte žasdagy karkyralar, 1980) * Börü zyndan (”Sudenkuoppa”, 1984) * Tarkka- ampujat (Snaiperler, 1986) * Fudzijamaga tšyguu (”Nousu Fudžijamalle”, 1988) ==Lähteet== Luokka:Kirgisialaiset henkilöt Luokka:Neuvostoliittolaiset elokuvaohjaajat Luokka:Vuonna 1941 syntyneet Luokka:Vuonna 2019 kuolleet Luokka:Kirgisialainen kulttuuri
Julian Knowle

Julian Knowle (s. 29. huhtikuuta 1974 Lauterach) on itävaltalainen tennispelaaja. Parhaimmillaan hän on ollut kaksinpelissä ATP-listan sijalla 86 heinäkuussa 2002 ja nelinpelissä kuudentena tammikuussa 2008. Nelinpelissä hän on voittanut 14 ATP-turnausta. Kaksinpelissä Knowle on päässyt Grand Slam -turnauksissa parhaimmillaan kolmannelle kierrokselle Wimbledonissa vuonna 2002. Nelinpelissä hän voitti Simon Aspelinin kanssa Yhdysvaltain avoimet vuonna 2007. Lisäksi hän on päässyt nelinpelin finaaliin Wimbledonissa 2004 ja sekanelinpelissä Ranskan avoimissa 2010. == Lähteet == == Aiheesta muualla == * Julian Knowle profiili ATP:n kotisivuilla Luokka:Itävaltalaiset tennispelaajat Luokka:Vuonna 1974 syntyneet Luokka:Elävät henkilöt
Bobby Undertaker

Bobby Undertaker (s. 1979)http://meteli.net/bobbyundertaker on suomalainen muusikko. Hän on toiminut industrial metal -yhtye Turmion Kätilöiden kitaristina vuodesta 2009 lähtien. Hän soittaa myös Trollheim's Grottissa, ja vuosina 2001–2007 hän oli jäsenenä Deathchainissa. == Lähteet == == Aiheesta muualla == * Luokka:Turmion Kätilöt Luokka:Suomalaiset kitaristit Luokka:Vuonna 1979 syntyneet Luokka:Elävät henkilöt
Alavieskan vaakuna

Alavieskan vaakuna on Alavieskan kunnan tunnus. Vaakunan viikate-aihe viittaa laajoihin kunnan alueella oleviin niittylakeuksiin. Viikatetta käytettiin myös Alavieskan kunnan vanhassa sinetissä, jossa se oli ristikkäin haravan kanssa. Vaakunan selitys on ”vihreässä kentässä ristikkäin kaksi hopeaviikatetta, joiden terät kultaa.” Vaakunan on suunnitellut Kaj Kajander, ja Alavieskan kunnanvaltuusto hyväksyi sen kokouksessaan 20. syyskuuta 1960. Sisäasiainministeriö vahvisti vaakunan käyttöön 25. marraskuuta samana vuonna. == Lähteet == * * Alavieska Vaakuna
Nissedal

Nissedal on Norjan kunta Telemarkin läänissä. Se rajoittuu lännessä Fyresdaliin, pohjoisessa Kviteseidiin ja idässä Drangedaliin. Agderin läänin puolella kunnan rajanaapureita ovat Åmli, Vegårshei ja Gjerstad. Kunnan alueella sijaitsee Telemarkin läänin suurin järvi Nisser. Nissedalin kuntakeskus on Treungen. Vuoden 2023 alussa kunnassa oli 1 442 asukasta. ==Kuvia== Nissedal church.JPG|Nissedalin kirkko Landscape Nisser i Telemark.jpg|Nisser-järven maisemaa Nissedal IMG 2324 rv41 Tveitsund.JPG|Kunnan keskustaa Gautefall - Telemark - panoramio (2).jpg|Gautefallin laskettelukeskus ==Tunnettuja henkilöitä== * Jan Gunnar Solli (s. 1981), jalkapalloilija * Sigvald Tveit (1945–2019), säveltäjä ==Lähteet== ==Aiheesta muualla== *
Bahmanin sulttaanikunta

Bahmanin sulttaanikunta oli islamilainen valtio Etelä-Intiassa vuosina 1347–1527. Se oli myös ensimmäinen itsenäinen islamilainen kuningaskunta Etelä-Intiassa. Ansari, N. H. "Bahmanid Dynasty" Encyclopaedia Iranica ==Historia== Sulttaanikunnan on perustanut 3. elokuuta 1347 Ala-ud-Din Hassan Bahman Shah.Cavendish, Marshall. "World and Its Peoples", p.335. Published 2007, Marshall Cavendish. ISBN 0761476350 Perustamista edelsi onnistunut kapina Delhin sulttaania Muhammad bin Tughluqia vastaan. Pääkaupungiksi muodostui Ahsanabad (Nykyinen Gulbarga). Vuonna 1425 pääkaupunki kuitenkin siirtyi Muhammadabadiin (Nykyinen Bidar). Vahvimmillaan valtakunta oli vuosina 1466–1481. Vuonna 1518 valtio kuitenkin hajosi viideksi osaksi ja pian tämän jälkeen valtakunta lakkasi kokonaan olemasta. ==Lähteet== Luokka:Intian kuningaskunnat Luokka:Sulttaanikunnat
Fyresdal

Fyresdal on Norjan kunta Telemarkin läänissä. Se rajoittuu etelässä ja lännessä Agderin lääniin, idässä Nissedaliin sekä pohjoisessa Kviteseidin ja Tokken kuntiin. Vuoden 2023 alussa kunnassa oli 1 224 asukasta. ==Kuvia== Fyresdal, Norway.jpg|Fyresdalin keskustaa Moland kyrkje.JPG|Molandin kirkko ==Tunnettuja henkilöitä== * Vidkun Quisling (1887–1945), äärioikeistolainen maanpetturuudesta kuolemaan tuomittu poliitikko * Ivar P. Tveiten (1850–1934), poliitikko ==Lähteet== ==Aiheesta muualla== *
Mirjana Lučić-Baroni

Mirjana Lučić-Baroni (s. 9. maaliskuuta 1982 Dortmund, Länsi-Saksa) on kroatialainen tennispelaaja. Parhaimmillaan hän on ollut kaksinpelissä WTA- listan sijalla 32 toukokuussa 1998 ja nelinpelissä sijalla 19 lokakuussa 1998. Hän on voittanut kaksi WTA-turnausta kaksinpelissä ja kaksi turnausta nelinpelissä. Juniorivuosinaan hän voitti Yhdysvaltain avointen tyttöjen kaksinpelin vuonna 1996, Australian avointen tyttöjen kaksinpelin vuonna 1997, ja Australian avointen tyttöjen nelinpelin vuonna 1997 (Jasmin Wöhrin kanssa). Ammattilaiseksi siirryttyään hän voitti naisten nelinpelin Martina Hingisin kanssa Australian avoimissa vuonna 1998. Kaksinpelissä hän pääsi Wimbledonissa vuonna 1999 välieriin asti voitettuaan muun muassa kolmannella kierroksella Monica Selesin ja puolivälierässä Nathalie Tauziatin. Välierän hän hävisi Steffi Grafille. == Lähteet == == Aiheesta muualla == * Mirjana Lučić-Baroni profiili WTA:n kotisivuilla Luokka:Kroatialaiset tennispelaajat Luokka:Vuonna 1982 syntyneet Luokka:Elävät henkilöt
Säyneisen vaakuna

Säyneisen vaakuna oli Säyneisen kunnan tunnus. Vaakunan apilaässä koro viittaa kunnan nimen alkukirjaimeen ja maatalouteen. Vaakunan selitys on ”kilpi apilakoron vastalohkoisesti jakama punaiseen ja hopeaan; kaksi apilanlehteä näkyvissä.” Vaakunan on suunnitellut Kaj Kajander, ja Säyneisen kunnanvaltuusto hyväksyi sen kokouksessaan 16. joulukuuta 1963. Sisäasiainministeriö vahvisti vaakunan käyttöön 3. huhtikuuta 1964. Vaakuna jäi epäviralliseksi kotiseutuvaakunaksi Säyneisen liityttyä Juankosken kuntaan 1971. == Lähteet == * * Säyneinen Vaakuna
Hjartdal

Hjartdal on Norjan kunta Telemarkin läänissä. Se sijaitsee Notoddenista länteen. Kuntaan kuuluvat tunturikylät Hjartdal ja Tuddal sekä laajemmalle levittynyt laaksoasutus Sauland. Kunnassa on laajoja tunturi- ja metsäerämaita. Pohjoisessa Tinnin kunnassa pääosin sijaitsevan Gausta-tunturin eteläsivun juuri on Hjartdalin puolella, lounaassa kunta rajoittuu Seljordiin. Vuoden 2023 alussa kunnassa oli 1 588 asukasta. ==Tunnettuja henkilöitä== * Knut Buen (s. 1948), kansanmuusikko ==Lähteet== ==Aiheesta muualla== *
Säter

Säter on taajama ja entinen kaupunki Säterin kunnassa, Taalainmaan läänissä, Ruotsissa. Se on Säterin kunnan keskustaajama. Taajaman asukasluku oli 4 438 vuonna 2005. ==Väestönkehitys== == Lähteet == ==Aiheesta muualla== Luokka:Ruotsin kuntien keskustaajamat * Luokka:Ruotsin kaupungit
Kviteseid

Kviteseid on Norjan kunta Telemarkin läänissä. Sen rajanaapureita ovat lännessä Tokke, pohjoisessa Seljord, idässä Nome ja etelässä Drangedal, Nissedal ja Fyresdal. Kviteseid on keskellä Länsi-Telemarkin vesistöaluetta ja sen alueella on useita järviä. Vuoden 2023 alussa kunnassa oli 2 427 asukasta. ==Kuvia== Sondre Norheim Morgedal.jpg|Nykyaikaisen hiihdon kehittäjä Sondre Norheimin patsas Morgedalissa. Kviteseidgata.jpg|Kviteseidin keskustaa lokakuussa 2018. Kviteseid Gamle Kirke.JPG|Kviteseidin vanha kirkko Kviteseidvatnet 2.jpg|Maisemaa Kviteseidvatnet-järvellä. ==Media== Paikallislehti Vest-Telemark Blad ilmestyy kahdesti viikossa. ==Tunnettuja henkilöitä== * Olav Bjaaland (1873–1961), hiihtäjä ja naparetkeilijä * Sondre Norheim (1825–1897), hiihdon kehittäjä * Aslaug Vaa (1889–1965), kirjailija * Dyre Vaa (1903–1980), kuvanveistäjä ==Lähteet== ==Aiheesta muualla== *
Sauherad

Sauherad oli Norjan kunta Telemarkin läänissä. Se sijaitsi Notoddenin ja Skienin välissä. Lounaassa kunta rajoittui Nomeen, lännessä Bøhön ja idässä Kongsbergiin. Vuonna 2019 Sauheradissa asui 4 293 ihmistä. Kunnan keskustaajama oli Akkerhaugen. Norjan vuoden 2020 kuntauudistusten yhteydessä Bø ja Sauherad yhdistettiin uudeksi Midt-Telemarkin kunnaksi. ==Lähteet== ==Aiheesta muualla== Luokka:Midt-Telemark Luokka:Norjan entiset kunnat
AJW

AJW on entinen brittiläinen moottoripyörämerkki. == Historia == AJW valmisti 1920-luvulta lähtien monia yksi- ja kaksisylinterisiä malleja. Yhtiön tunnetuin malli on toisen maailmansodan jälkeen julkaistu JAP-moottorinen 500-kuutioinen Grey Fox. Roland Brown: Moottoripyörät s. 105 == Lähteet == Luokka:Brittiläiset moottoripyörävalmistajat
Amazonas (moottoripyörä)

Amazonas on Brasiliassa 1980-luvun puolivälissä valmistettu moottoripyörä. Se on tunnettu lähinnä suuren painonsa johdosta. Pyörän moottorina käytettiin Volkswagenin autonmoottoria, jonka iskutilavuus on 1 584 kuutiosenttimetriä, mutta se tuottaa vain 56 hevosvoimaa. Pyörä painaa 385 kiloa. == Lähteet == == Aiheesta muualla == *Amazonas 1600 Luokka:Moottoripyörämallit
Seljord

Seljord on Norjan kunta Telemarkin läänin keskiosassa. Se rajoittuu pohjoisessa Tinniin, idässä Hjartdaliin, Notoddeniin ja Midt-Telemarkiin, etelässä Kviteseidiin ja lännessä Tokken ja Vinjen kuntiin. Kunnan ainoa taajama on hallintokeskus Seljord. Vuoden 2023 alussa kunnassa oli 2 939 asukasta. ==Kuvia== Seljord church.jpg|Seljordin kirkko Sterke- Niels.JPG|Kirkon lähellä on Vahvan Nilsin (Sterke-Nils) kivi. Nils oli 1700-luvulla elänyt mies, jonka kerrotaan käsivoimillaan nostaneen tämän 570 kilon painoisen kiven. ==Tunnettuja henkilöitä== * Helga Flatland (s. 1984), kirjailija ==Lähteet== ==Aiheesta muualla== *
Ariel (moottoripyörävalmistaja)

Ariel on entinen brittiläinen moottoripyörävalmistaja. == Historia == Ariel on yksi alan vanhimmista yhtiöstä, joka valmisti aluksi polkupyöriä, mutta siirtyi sittemmin 1800- ja 1900-lukujen vaihteessa valmistamaan moottoripyöriä. Yhtiö oli 1930-luvulla yksi Britannian merkittävimmistä ja toimi Midlandsin Selly Oakissa. Tuolloin yhtiön palkkalistoilla olivat mm. Edward Turner, Val Page ja Bert Hopwood, joista tuli myöhemmin brittiläisen moottoripyöräteollisuuden merkittävimpiä suunnittelijoita. 1930-luvulla yhtiö ajautui taloudellisiin vaikeuksiin ja tehdas jouduttiin sulkemaan joksikin aikaa. Yhtiön perustajan, Charlesin, poika Jack Sangster osti yhtiön ja käynnisti tuotannon uudestaan Pagen suunnittelemilla nelitahtisilla yksisylinterisillä pyörillä. Pyöriä valmistettiin vuodesta 1932 aina 1950-luvun loppuun. Osalla yhtiön pyöristä menestyttiin sivuvaunuluokan trial- kilpailuissa vielä 1970-luvullakin. Yhtiö myytiin BSA:lle vuonna 1944 ja tuolloin tuli markkinoille uusia kaksisylinterisiä malleja kuten KH ja Huntmaster. Arielin ehkä kuuluisin pyörä on Square Four. Arrow-malli 1960-luvulla, menestyi vielä hyvin, mutta siitä huolimatta Ariel joutui lopettamaan toimintansa 1967.Roland Brown: Moottoripyörät s.106-107 ==Lähteet== Luokka:Brittiläiset moottoripyörävalmistajat
Siljan (Norja)

Siljan (vuoteen 1911 saakka Slemdal) on Norjan kunta Telemarkin läänin kaakkoisrajalla. Sen naapureita ovat idässä Vestfoldin läänissä Larvik, pohjoisessa Buskerudin läänissä Kongsberg, lännessä Skien ja etelässä Porsgrunn. Vuoden 2023 alussa kunnassa oli 2 375 asukasta. Keskustaajama Siljanin lisäksi kunnassa sijaitsevat Snurråsenin ja Øverbøn taajamat. Kunnan taajama-aste on 58 prosenttia. Enemmistö työssäkäyvistä käy töissä naapurikunnissa. ==Kuvia== Siljan kirke.jpg|Siljanin kirkko ==Lähteet== ==Aiheesta muualla== *
Cristian Deville

Cristian Deville (s. 3. tammikuuta 1981) on italialainen alppihiihtäjä, joka on erikoistunut pujotteluun. Vuonna 2001 Deville sijoittui nuorten MM-kisoissa pujottelun pronssille. Garmisch-Partenkirchenin MM-kisoissa 2011 hän oli pujottelussa seitsemäs. Alppihiihdon maailmancupissa Deville kilpaili ensimmäisen kerran Kranjska Goran pujottelussa 5. tammikuuta 2003. Ensimmäiset maailmancupin pisteensä hän sai St. Antonin pujottelussa helmikuussa 2004. Kolmen parhaan joukkoon Deville sijoittui ensimmäisen kerran 8. joulukuuta 2011 käydyssä Beaver Creekin pujottelussa oltuaan toinen. Ensimmäisen voittonsa hän saavutti Kitzbühelin pujottelussa 22. tammikuuta 2012. Hän oli samalla kaudella lisäksi toinen Kranjska Goran ja kolmas Flachaun pujottelussa. Pujottelucupissa hän sijoittui neljänneksi. == Lähteet == == Aiheesta muualla == *Cristian Devillen kotisivut Luokka:Italialaiset alppihiihtäjät Luokka:Vuonna 1981 syntyneet Luokka:Elävät henkilöt
Martin Dúbravka

Martin Dúbravka (s. 15. tammikuuta 1989) on slovakialainen jalkapalloilija, pelipaikaltaan maalivahti. Hän edustaa Englannin Valioliigassa pelaavaa Newcastle Unitedia, johon hän siirtyi ensin lainalle vuoden 2018 alussa ja johon hänet ostettiin pysyvästi kesällä 2018. Dúbravka pelasi maansa pääsarjassa MŠK Žilinan joukkueessa vuoteen 2013 saakka ja oli voittamassa Slovakian liigamestaruutta kaudelta 2009–2010. Kaudet 2014–2016 hän pelasi tanskalaisseura Esbjergissä, kauden 2016–2017 tšekkiläisseura Slovan Liberecissä ja kaudella 2017–2018 saman maan Sparta Prahassa ennen siirtymistään Newcastleen. Hän pelasi kausina 2018–2019 ja 2019–2020 Newcastlen kaikki valioliigaottelut. Kauden 2020–2021 alkupuolen hän oli poissa kentiltä kantaluuvamman vuoksi. Tammikuussa 2021 hän pelasi Arsenalia vastaan FA Cupin ottelun, joka päättyi jatkoajalla Newcastlen tappioon. Hän palasi valioliigakentille vasta helmikuun lopulla, mistä eteenpäin hän pelasi Newcastlen kaikki 13 valioliigaottelua. Kaudella 2021–2022 hän pelasi 26 valioliigaottelua. Kaudella 2022–2023 hän oli neljä kuukautta lainalla Manchester Unitedissa, missä pelasi kaksi liigacupin ottelua. Kevätkaudella 2023 hän pelasi Newcastlessa kaksi valioliigaottelua. Kaudella 2023–2024 Dúbravka nousi Newcastlen pelaavaksi maalivahdiksi Nick Popen loukkaannuttua. Hän pelasi kauden aikana Valioliigassa 23 ottelua ja Mestarien liigassa yhden. Dúbravka pelasi Slovakian alle 19- ja alle 21-vuotiaiden maajoukkueissa. Miesten maajoukkueessa hän on pelannut 21. marraskuuta 2024 mennessä 50 ottelua. Hän pelasi täyden ajan Slovakian kaikissa kolmessa ottelussa vuonna 2021 järjestetyissä EM-kilpailuissa ja kaikissa neljässä ottelussa EM- kilpailuissa 2024. Lisäksi hän on pelannut seitsemän MM- ja 17 EM- karsintaottelua. == Lähteet == Luokka:Slovakialaiset jalkapallomaalivahdit Luokka:Vuonna 1989 syntyneet Luokka:Elävät henkilöt
Tinn

Tinn on Norjan kunta Telemarkin läänissä. Se kattaa Tinnsjø-järveen laskevien jokien laaksot ja niitä ympäröivät metsäiset tunturialueet. Kunta rajoittuu pohjoisessa Buskerudin lääniin, lännessä Vinjeen ja etelässä Seljordiin, Hjartdaliin ja Notoddeniin. Hardangerviddan kaakkoisosa on kunnan alueella. Kunnan nykyiset rajat ovat vuodelta 1964. Hallintokeskus on Rjukanin taajama. Lisäksi kunnassa sijaitsevat Austbygden ja Milandin taajamat. Vuoden 2023 alussa kunnassa oli 5 546 asukasta. == Media== Paikallislehti Rjukan Arbeiderblad ilmestyy kolmesti viikossa. ==Kuvia== Austbygde.jpg|Austbygden taajama Tinnsjån järveltä kuvattuna Austbygde kirke.jpg|Austbygden kirkko Rjukan Church.jpg|Rjukanin kirkko Gaustatoppen peak.jpg|Gaustatoppen on päiväretkeläisten suosiossa Mot Gaustatoppen, 4.6.58" (9412690417).jpg|Korkein vuorenhuippu Gaustatoppen vuonna 1958 ==Tunnettuja henkilöitä== * Linnea Dale (s. 1991), laulaja * Kjell Holler (1925–2000), poliitikko ==Lähteet== ==Aiheesta muualla== Luokka:Tinn
Karhu Gold Hammer

thumb|right|Goldhammer FG-970 Karhu Goldhammer on suomalaisen Karhun valmistama pesäpallotuotesarja. Goldhammer -sarjaan kuuluu nykyään räpylöitä, piikkareita ja mailoja. == Gold Hammer-maila == Goldhammer valmistetaan Thorin tavoin 3D NL-WIND-menetelmällä. Goldhammer-mailassa on CFC-rakenne (Continuous Fiber Construction), jossa kuidut kulkevat ristikkäin. Rakenne parantaa Karhun mukaan tuotteiden kestävyyttä. Goldhammer-mailan valmistuksessa käytetään myös Hyptoniittia, hiilinanoputkivahvisteista lujitemuovia, joka lujittaa mailan rakennetta.http://www.karhupesis.net/index.php?id=14 === Mailamallisto === * Goldhammer G1 * Goldhammer G2 * Goldhammer FG 1 * Goldhammer G-Light * Goldhammer FG-Light * Goldhammer FG-970 * Goldhammer FG-950 * Goldhammer FG-900 * Goldhammer FG-850 * Goldhammer FG-800 == Lähteet == Luokka:Pesäpallovarusteet
Ornella Vanoni

Ornella Vanoni (s. 22. syyskuuta 1934, Milano) on italialainen poplaulaja. Vanoni kävi koulua Sveitsissä, jonka jälkeen hän siirtyi showbisnekseen. Vuonna 1960 hän meni naimisiin impressaari Lucio Ardenzin kanssa ja kaksi vuotta myöhemmin he saivat pojan, Cristianon. Vuonna 1961 Vanoni äänitti ensimmäisen singlensä Ricoli-levy-yhtiölle. Vanoni esiintyi televisio- ohjelmassa Canzonissima, näytteli teatterissa ja lauloi musikaalissa Aldo Fabrizin ja Nino Manfredin kanssa. Kun Vanonin avioliitto päättyi vuonna 1965, hän omistautui laulamiseen ja äänitti huomattavan määrän menestyneitä kappaleita. == Diskografia == *Ornella Vanoni 1 (1961) *Caldo (1965) *Ornella (1966) *Ornella Vanoni (1967) *Ai miei amici cantautori (1968) *Ai miei amici cantautori (1969) *Ah! L'amore l'amore quante cose fa fare l'amore (1971) *Rileggendo vecchie lettere d'amore (1971) *Un gioco senza età (1972) *Dettagli (1973) *Ornella Vanoni e altre storie (1973) *A un certo punto (1973) *La voglia di sognare (1974) *Quei giorni insieme a te (1974) *Uomo mio bambino mio (1975) *La voglia la pazzia l'incoscienza l'allegria (1976) *Più (1976) *Io dentro (1977) *Io dentro - io fuori (1977) *Vanoni (1978) *Oggi le canto così, vol.1 (1979) *Oggi le canto così, vol.2 (1980) *Ricetta di donna (1980) *Duemilatrecentouno parole (1981) *Oggi le canto così, vol.3 (1982) *Oggi le canto così, vol.4 (1982) *Uomini (1983) *Insieme (1985) *Ornella &... (1986) *O (1987) *Il giro del mio mondo (1989) *Quante storie (1990) *Stella nascente (1992) *Io sono come sono... (1995) *Sheherazade (1995) *Argilla (1997) *Adesso (1999) *E poi...la tua bocca da baciare (2001) *Un panino una birra e poi... (2001) *Sogni proibiti (2002) *Noi, le donne noi (2003) *Ti ricordi? No non mi ricordo (2004) *Più di me (2008) (duetto) *Più di te (2009) (duetto) == Filmografia == *Romolo e Remo (1961) *Canzoni in bikini (1963) *Amori pericolosi (1964) *I viaggiatori della sera (1979) == Lähteet == Luokka:Italialaiset laulajat Luokka:Vuonna 1934 syntyneet Luokka:Elävät henkilöt
Rūdolfs Blaumanis

Kārlis Rūdolfs Leonīds Blaumanis(ven.Рудольф Матисович Блауманис,Rudolf Matisovits Blaumanis) (1863–1908) oli latvialainen kirjailija. Hänen teoksensa edustivat pääasiassa realistista tyyliä ja eurooppalaisen mittakaavan mukaista psykologista kirjallisuutta. Hänen töihinsä kuuluu muun muassa useita novelleja, draamoja ja komedioita. == Elämäkerta == Blaumanis syntyi vuonna 1863 Ērgļin moision maaherran palvelusväen peheeseen. Hänen isänsä oli kartanon kokki ja äiti lastenhoitaja. Hän aloitti koulunkäynnin kymmenvuotiaana Ogressa yksityiskoulussa ja jatkoi opiskeluitaan saksalaisessa kauppakoulussa Riiassa. Blaumanis aloitti kirjailijantaipaleensa Zeitung für Stadt und Land -lehdessä julkaistulla kertomuksella Wiedergefunden. Ensimmäisen latviankielisen runonsa Nakts eli Yö hän julkaisi vuonna 1886. Blaumanis pysyi naimattomana ja asui satunnaisesti muiden vieraana, hotelleissa ja vuokra-asunnoissa hankkimatta pysyvää asuinpaikkaa. Hän vuokrasi viimeisinä Latvian-aikoinaan huonetta taiteilija Janis Rozentālsin asunnosta Riiasta. Rozentālsin suomalaisen vaimon Ellin avustuksella hän matkustin vuonna 1908 hän Suomeen Takaharjun parantolaan hoidattamaan tuberkuloosiaan, mutta hän kuoli hoitolassa 4. syyskuuta samana vuonna. Hänen ruumiinsa siirrettiin ja haudattiin Riikaan. ==Lähteet== Luokka:Latvialaiset kirjailijat Luokka:Vuonna 1863 syntyneet Luokka:Vuonna 1908 kuolleet
Mathias Rust (näyttelijä)

Mathias Rust (s. 24. maaliskuuta 1982 Trollhättan) on entinen ruotsalainen elokuvanäyttelijä. Hänen läpimurtoroolinsa oli Lukas Moodysson nuorisoelokuvassa Fucking Åmål vuonna 1998, jossa hän esitti Johan Hultin osan. Hänellä on myös sivuosa Christina Olofssonin elokuvassa Hannah med H vuodelta 2003. Hän on myös laulanut yhtyeessä Mathias Rust & 0520. Elokuvauran jälkeen Rust on opiskellut lentostuertiksi. ==Lähteet== Luokka:Ruotsalaiset näyttelijät Luokka:Vuonna 1982 syntyneet Luokka:Elävät henkilöt
Tokke

Tokke on Norjan kunta Telemarkin läänin länsiosassa. Se rajoittuu lännessä Agderin lääniin, pohjoisessa Vinjeen, idässä Seljordiin ja Kviteseidiin sekä etelässä Fyresdaliin. Kunta perustettiin vuonna 1964 Lårdalin ja Mon kuntien yhdistyttyä. Kunnan hallintokeskus sijaitsee Dalenin taajamassa. Muita taajamia Tokkessa ei ole lukuun ottamatta pääosin Vinjen puolella sijaitsevaa Åmotia, jonka asukkaista muutama on Tokken puolella. Vuoden 2023 alussa kunnassa oli 2 198 asukasta. ==Kuvia== Eidsborg stavkirke i Tokke.jpg|Eidsborgin sauvakirkko Dalen Hotel-2011.jpg|Dalenin hotelli Dalen Harbour 1.JPG|Dalenissa on Telemarkin kanavan päätepiste. Kuvassa M/S Henrik Ibsen Dalenissa. ==Tunnettuja henkilöitä== * Anne Grimdalen (1899–1961), kuvanveistäjä ==Lähteet== ==Aiheesta muualla== *
Iso-Vimma

Iso-Vimma on kylä ja taajama Säkylässä noin 5 kilometrin päässä Säkylän keskustasta. Vuoden 2021 lopussa taajamassa oli 489 asukasta, ja sen maapinta- ala oli 3,80 neliökilometriä. Iso-Vimmassa toimii tällä hetkellä Suomen ainoa sokeritehdas, jonka vieressä on myös Apetitin ruokatehdas. Iso-Vimma valittiin vuonna 2004 Satakunnan vuoden kyläksi. ==Palvelut== Iso-Vimmassa sijaitsee Suomen ainoa sokeritehdas, joka on koko Säkylän toiseksi suurin työllistäjä. Iso-Vimmassa on myös Apetitin ruokatehdas, päiväkoti ja Lännen Tehtaiden länsipuolella sijaitseva Lännen Kylätalo Heureka, jossa on ajanmukaista kokoustilaa ja jonkin verran sokerihistoriallista näyttelyä. Iso-Vimmassa on ollut myös liikekeskus, joka kuitenkin lopetettiin kannattamattomuuden vuoksi. ==Muuta== Iso-Vimman nähtävyyksiä ovat kylän kautta kulkeva, nähtävyystieksi luokiteltu Rantatie, entisen liikekeskuksen viereen pystytetty kuntien kivi sekä Iso-Vimman pohjois- ja eteläosissa sijaitsevat hiekkarannat, joista on hyvät näkymät Pyhäjärvelle. Molempien rantojen ohi menee talvisin jäätä pitkin hiihtolatu, ja pohjoiselle rannalle laitetaan joka talvi napakelkka jäälle. Iso-Vimmassa huomaa hyvin sen erilaisten asuinalueiden erikoispiirteet, sillä mm. alueen pohjoispää koostuu pääosin kaksikerroksisista harjakatollisista puutaloista, kun taas eteläpää puolestaan koostuu yksikerroksisista tasakattoisista tiilitaloista. ==Lähteet== Luokka:Säkylän kylät Luokka:Satakunnan vuoden kylät Luokka:Satakunnan maakunnan taajamat Luokka:Säkylän taajamat
Korisliiga-kausi 2010–2011

Korisliiga-kausi 2010–2011 oli 71. kausi, jolloin pelattiin miesten koripallon Suomen mestaruudesta. Korisliiga-kauteen sarjanousijana lähti Porvoon Tarmo ja hallitsevana mestarina Tampereen Pyrintö. ==Korisliigan joukkueet kaudella 2010–2011== Joukkue Paikkakunta Espoon Honka Espoo Joensuun Kataja Joensuu Kauhajoen Karhu Kauhajoki Kouvot Kouvola KTP Basket Kotka Lappeenrannan NMKY Lappeenranta Namika Lahti Lahti Porvoon Tarmo Porvoo Salon Vilpas Salo Tampereen Pyrintö Tampere Torpan Pojat Helsinki UU-Korihait Uusikaupunki ==Runkosarja== ===Sarjataulukko=== Pudotuspeleihin Liigakarsintaan I-divisioonaan # O V H P/O P/O- P 1 Tampereen Pyrintö 44 37 7 86,6 74,4 74 2 KTP-Basket 44 31 13 89,1 82,0 62 3 Joensuun Kataja 44 30 14 86,1 77,7 60 4 UU- Korihait 44 28 16 84,4 80,7 56 5 Espoon Honka 44 25 19 85,1 84,8 50 6 Kouvot 44 24 20 79,0 75,8 48 7 Kauhajoen Karhu 44 22 22 87,3 87,2 44 8 Torpan Pojat 44 21 23 84,7 84,3 42 9 Namika Lahti 44 17 27 83,1 88,8 34 10 Salon Vilpas 44 13 31 75,2 84,4 26 11 Lappeenrannan NMKY 44 10 34 78,9 86,4 20 12 Porvoon Tarmo 44 6 38 77,4 90,6 12 #=Sijoitus runkosarjassa, O=Pelatut ottelut, V=Voitot, H=Häviöt, P/O=Tehdyt pisteet ottelua kohti, P/O-=Päästetyt pisteet ottelua kohti, P=Pisteet ==Pudotuspelit== === Loppuottelut === == Liigakarsinta == Lappeenrannan NMKY – Korikobrat 6\. huhtikuuta Lappeenrannan NMKY Korikobrat 87–71 8\. huhtikuuta Korikobrat Lappeenrannan NMKY 80–93 Lappeenrannan NMKY säilytti paikkansa voitoin 2–0. ==Kuukauden pelaajat== Kuukausi Pelaaja Seura Lokakuu B.A. Walker Kouvot Marraskuu Jerald Fields KTP-Basket Joulukuu John Williamson Espoon Honka Tammikuu Damon Williams Tampereen Pyrintö Helmikuu Jeremiah Wood Kauhajoen Karhu Maaliskuu Damon Williams Tampereen Pyrintö ==Merkittäviä tasalukujen ylityksiä== Päivämäärä Pelaaja Joukkue Tasaluku 15\. joulukuuta 2010 Sami Lehtoranta Joensuun Kataja 6000 pistettä 14\. tammikuuta 2011 Antero Lehto Tampereen Pyrintö 500 syöttöä 11\. helmikuuta 2011 Bojan Sarcevic UU-Korihait 500 syöttöä 19\. helmikuuta 2011 Damon Williams Tampereen Pyrintö 5000 pistettä 19\. helmikuuta 2011 Damon Williams Tampereen Pyrintö 300 torjuntaa 23\. helmikuuta 2011 Petri Virtanen Joensuun Kataja 500 riistoa ==Katso myös== *Korisliiga-kauden 2010–2011 kokoonpanot ==Lähteet== 2010 Luokka:Koripallosarjojen kausi 2010–2011/2011
Asikkalan vaakuna

Asikkalan vaakuna on Asikkalan kunnan tunnus. Vaakunan kilvenjako kuvaavat kapeita vesireittejä, jotka yhdistävät Päijänteen ja Vesijärven toisiinsa. Kukat viittaavat perunan ja pellavan viljelyyn. Vaakunan selitys on ”kilpi nelilohkoinen, hopea-punainen; kussakin kentässä vuorovärinen, kultaemiöinen viisilehtinen kukka.” Vaakunan on suunnitellut Ahti Hammar, ja Asikkalan kunnanvaltuusto hyväksyi sen kokouksessaan 21. joulukuuta 1951. Sisäasiainministeriö vahvisti vaakunan käyttöön 6. maaliskuuta 1952. == Lähteet == * * Asikkala Vaakuna
Donn

Donn (Pimeä) eli Tuoni on Irlannin kelttiläisessä mytologiassa kuolleiden herra ja jumala. Alun perin Donn oli Irlannin myyttisten alkuasuttajien milesialaisten päällikkö. Donn teki kuitenkin virheen vähättelemällä jumalatar Eriuta, ja Donn hukutettiin lounais-Irlannin rannikon edustalle. Paikan lähistöllä olevaa kalliosaarta ryhdyttiin kutsumaan nimellä Tech nDuinn, ”Donnin talo”, ja sinne kuolleet kerääntyivät ennen kuin he aloittivat matkansa tuonpuoleiseen.Green 1997, s. 85 == Lähteet== *Miranda J. Green: Dictionary of Celtic Myth and Legend. Thames & Hudson 1997. ISBN 0-500-27975-6 ===Viitteet=== Luokka:Kelttiläiset jumalat Luokka:Irlantilainen mytologia
Isolentäväkoira

Isolentäväkoira (Pteropus vampyrus) on suurin noin 170 hedelmälepakkolajista. Sen siipien kärkiväli on yli 1,5 metriä. Lajia tavataan Kaakkois-Aasiassa, Indonesiassa, Malesiassa, Kambodžassa ja Myanmarissa. Isolentäväkoira on kasvinsyöjä, kuten muut heimon lajit. Isolentäväkoiraa metsästetään paljon ruoaksi ja lääkkeiden valmistukseen. Kuitenkin esimerkiksi Thaimaassa laji on rauhoitettu. == Lähteet == Luokka:Hedelmälepakot Luokka:Uhanalaiset nisäkkäät
Vinje

Vinje on Norjan kunta Telemarkin läänin luoteiskulmassa. Se on läänin suurin kunta, rajoittuen lännessä Agderin, Rogalandin ja Vestlandin lääneihin. Kunnan pohjoisosan tunturierämaat ovat osa Hardangerviddaa, josta suurin osa on kansallispuistoa. Idässä rajanaapureita ovat Tinn ja Seljord, etelässä Tokke ja Bykle, lännessä Suldal ja Ullensvang sekä pohjoisessa Nore og Uvdal. Vuoden 2023 alussa Vinjessä oli 3 832 asukasta. Vinjen hallinnollinen keskus on Åmot. Lisäksi kunnassa sijaitsee Krossen taajama. Maatalous ja matkailu ovat tärkeitä elinkeinoja. ==Kuvia== Vinje kyrkje.JPG|Vinjen kirkko Rauland Kirke Mai 2018.jpg|Raulandin kirkko Mirror - panoramio (2).jpg|Maisemaa ==Tunnettuja henkilöitä== * Torgeir Augundsson, "Myllarguten" (n. 1799–1872), kansanmuusikko * Odd Nordstoga (s. 1972), muusikko * Aslaug Vaa (1889–1965), kirjailija * Dyre Vaa (1903–1980), kuvanveistäjä * Guri Vesaas (s. 1939), kirjailija * Olav Vesaas (s. 1935), toimittaja ja kirjailija ==Lähteet== ==Aiheesta muualla== *
Arvi Koli

Arvi Koli (14. huhtikuuta 1918 Uusikirkko – 21. lokakuuta 2010 Kaunialan sotavammasairaala, Kauniainen) oli suomalaisen vastavakoilun keskeisiä henkilöitä, joka työskenteli suojelupoliisin (Supo) palveluksessa 1949–1981.Kimmo Rentola, Muistokirjoitus: Vastavakoilumies Arvi Koli, Helsingin Sanomat 14.11.2010 sivu C 7. Artikkelin verkkoversio Päästyään rintamalta Koli meni Liikkuvan poliisin palvelukseen, josta hänet rekrytoitiin suojelupoliisiin, kun se perustettiin. Hänen ensimmäisiä tehtäviään oli sisäisen turvallisuuden eli kommunistien tarkkailun hoitaminen. Hän suoritti poliisin päällystötutkinnon ja nousi 1959 tarkastajaksi ja turvallisuusjaoston päälliköksi. Vuonna 1968 hänestä tuli valvontatoimiston päällikkö, jossa tehtävässä hän johti vastavakoilua. Hän kuului Supossa niihin, jotka edustivat länsimielistä linjaa. Ajan myötä hänestä tuli Supossa keskeinen ja vaikutusvaltainen henkilö. Eläkkeelle jäätyään hän laati operatiivisia menettelytapoja sekä eräitä merkittävimpiä tapauksia selostavan laajan käsikirjoituksen. Koli oli mukana tekemässä kahta kirjaa syntymäkunnastaan Uudestakirkosta. Uusikirkko kohtalonvuosina ilmestyi 1986, Uusikirkko – kylät kujasineen ilmestyi 1990. Teokset on julkaissut Uusikirkko-seura. ==Lähteet== Luokka:Suomen turvallisuuspoliisin henkilökunta Luokka:Vuonna 1918 syntyneet Luokka:Vuonna 2010 kuolleet
Requiem (televisioelokuva)

Requiem on Lauri Törhösen vuonna 1991 ohjaama tv-elokuva. Se sai ensi-iltansa 8. joulukuuta 1991. Requiem on kerronnaltaan monitasoinen elokuva. Elokuvan kehyskertomuksessa filmataan elokuvaa, joka tapahtuu vuonna 1955 ja jonka takautumat tapahtuvat 1944. Filmattavassa elokuvassa päähenkilö palaa Porkkalaan silloin, kun Porkkala oli vielä Neuvostoliitolle luovutettu vuokra- alue. Elokuva on kuvattu syys-marraskuussa 1989, huhtikuussa 1990 ja tammikuussa 1991. Siinä näyttelevät Pauli Poranen, Ilkka Kylävaara, Johanna Raunio, Kalle Holmberg, Tuula Amberla, Hellevi Seiro, Carl Mesterton, Janina Berman, Matti Onnismaa, Susanna Mikkonen sekä Tor Planting, Michael Baran, Lasse Lind, Jari Järvimaa, Sari Puumalainen, Anna Hakkarainen, Mirko Häyrinen ja Matias Anttonen. Requiemia ei ole julkaistu dvd:llä. Luokka:Suomalaiset televisioelokuvat Luokka:Vuoden 1991 suomalaiset elokuvat Luokka:Lauri Törhösen ohjaamat elokuvat
Auran vaakuna

Auran vaakuna on Auran kunnan tunnus. Vaakunan aiheella on kaksoismerkitys – toisaalta se viittaa suoraan kunnan nimeen ja toisaalta Aurajokeen. Vaakunan selitys on ”punaisessa kentässä alainen, aaltokoroinen hirsi, jonka yläpuolella kehäaura; kaikki kultaa.” Vaakunan on suunnitellut Ahti Hammar, ja Auran kunnanvaltuusto hyväksyi sen kokouksessaan 25. syyskuuta 1956. Sisäasiainministeriö vahvisti vaakunan käyttöön 29. kesäkuuta 1957. == Lähteet == * * Aura Vaakuna
Harri Nyyssönen

Harri Nyyssönen (s. 15. marraskuuta 1965 Mikkeli) on suomalainen entinen jalkapalloilija. Keskikentällä pelannut Nyyssönen edusti urallaan Kuopion Palloseuraa 1983–1991 ja 1998–1999, Valkeakosken Hakaa 1992–1995 ja 1997, Kuusysiä 1995 ja FC Hämeenlinnaa 1995–1996. Hän voitti Suomen mestaruuden Hakassa 1995, mutta pelasi kaudella vain kolme ottelua. Nyyssönen voitti Suomen Cupin Kuopion Palloseurassa 1989 ja teki 3–2 päättyneessä finaalissa kaksi maalia. Lisäksi hän voitti cupin myös Hakassa 1997. Kaikkiaan Nyyssönen pelasi 13 kauden aikana 209 pääsarjatason ottelua, joissa hän teki yhdeksän maalia. Nyyssönen pelasi maajoukkueessa vuosina 1991–1992 yhteensä 5 maaottelua. Hänen veljensä Kai Nyyssönen oli myös jalkapalloilija. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1965 syntyneet Luokka:Elävät henkilöt
Markku Närvä

Markku Närvä (s. 12. marraskuuta 1952 Toijala) on entinen suomalainen jalkapalloilija. Närvä edusti urallaan Valkeakosken Hakaa 1970–1977 ja 1980, Tampereen Ilvestä 1981 ja ruotsalaista Nyköpings BIS:iä 1978–1979. Hän voitti Hakassa Suomen mestaruuden ja Suomen Cupin 1977. Kaikkiaan Närvä pelasi yhdeksän kauden aikana 188 pääsarjatason ottelua, joissa hän teki 26 maalia. Närvä pelasi maajoukkueessa kolme maaottelua vuonna 1977. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1952 syntyneet Luokka:Elävät henkilöt
Eva Joly

Gro Eva Joly (o.s. Farseth, 5. joulukuuta 1943 Oslo, Norja) on norjalaissyntyinen ranskalainen juristi ja europarlamentaarikko. Hän on asunut ja työskennellut lähes koko aikuisikänsä Ranskassa, missä hän tuli tunnetuksi erityisesti tutkintotuomarina korruptio-oikeudenkäynnissä öljy-yhtiö Elf Aquitainea sekä suurpankki Crédit Lyonnaisia vastaan. Valitut Palat nimesi Jolyn Vuoden eurooppalaiseksi vuonna 2002. Joly valittiin Ranskasta Euroopan vihreiden vapaan allianssin europarlamentaarikoksi vuonna 2009 ja hän johtaa Euroopan parlamentin kehitysyhteistyövaliokuntaa (DEVE). Joly ilmoitti elokuussa 2010 asettuvansa ehdolle Ranskan presidentinvaaleihin vuonna 2012. Hän sai vaalin ensimmäisellä kierroksella 2,3 % äänistäRanskan presidentinvaalin 2012 ensimmäisen kierroksen virallinen vaalitulos Ranskan perustuslakineuvosto 25.4.2012. Viitattu 2.8.2015. ja kehotti kannattajiaan äänestämään toisella kierroksella sosialistien François HollandeaInka Kovanen: Hollande ja Sarkozy toiselle kierrokselle Ranskassa Helsingin Sanomat 23.4.2012. Viitattu 2.8.2015.. ==Kirjallinen tuotanto== *Notre affaire à tous (2000) *Korrupsjonsjeger. Fra Grünerløkka til Palais de Justice (2001) *Est-ce dans ce monde-là que nous voulons vivre? / Er det en slik verden vi vil ha? (2003) *La Force qui nous manque (2007) / Jakten fortsetter. En liten bok om livsmot. ==Lähteet== == Aiheesta muualla == * Luokka:Ranskalaiset tuomarit Luokka:Ranskalaiset juristit Luokka:Ranskalaiset europarlamentaarikot Luokka:Norjalaiset henkilöt Luokka:Vuonna 1943 syntyneet Luokka:Elävät henkilöt
Karsseri

thumb|Opiskelijoiden taidetta Göttingenin yliopiston karsserin seinillä. Karsseri (latinan sanasta carcer ’aitaus, vankila’) oli tavallisimmin yliopistoissa ollut eristysselli tai arestihuone. Karsseriin joutui, jos rikkoi yleistä järjestystä tai yliopiston käyttäytymissääntöjäTarton yliopiston karsseri (+kuva). Yliopistoissa oli omat kurinpitoelimensä eivätkä ympäröivän kaupungin järjestyksenvalvojien toimivaltuudet yltäneet yliopistojen alueille.Hotti, Teemu: Karsserissa kärsittiin pahoista teoista Utain, 18.11.2004. Arkistoitu artikkeli Archive.org-palvelussa Helsingin yliopiston päärakennuksessa karsseri sijaitsi Senaatintorin puoleisen osan ensimmäisessä kerroksessa, nykyisen naistenhuoneen paikalla. Suomessa karsserirangaistus oli käytössä vuoteen 1871 saakka.Karsseria moraalittomalle ylioppilaalle Helsingin yliopisto. Archive.org == Lähteet == ==Aiheesta muualla== * Pienehkö tietosanakirja * The Karzer of Friedrich-Alexander- Universität Erlangen-Nürnberg * German Text: History of TU Freiberg * The Karzer of the University of Göttingen * The Karzer of Ernst-Moritz-Arndt- Universität Greifswald *The Karzer of the University of Heidelberg * The former Karzer of the University of Leipzig * The Karzer of Philipps- Universität Marburg * German Text: The Karzer of Albert-Ludwigs-Universität Freiburg * The Karzer of the University of Tübingen * The Karzer of the 'Evangelisches Stift' Tübingen * The Karzer of the University of Tartu (Estonia) * The Karzer of the Latvian University in Riga (former Polytechnicum) Luokka:Yliopistokulttuuri Luokka:Tilat
Valkoinen vankila

Valkoinen vankila on Siberian toinen albumi. Sen julkaisi Polarvox vuonna 1984. Tuottajana ja sovittajana toimi T. T. Oksala. Musiikkikappaleet sävelsivät sekä sanoittivat Harri Karvinen, Hannu Tervaharju, Jari Yliaho sekä Jari Loisa. Levyn kannessa kuvataan kiinalaistyyppinen pagodi taustaltaan talvisessa maisemassa. ==Kappaleet== ===A-puoli=== # Valkoinen vankila # Kyyneleet # Löysin mantereen # Älä sano, että rakastat mua # Sunnuntai-aamu ===B-puoli=== # Vuosien takaa # Kirje # Älä mene pois # Sirpaleita # Voin auttaa # Sankareiden juhla (on yö) Luokka:Vuoden 1984 albumit Luokka:Siberian albumit Luokka:T. T. Oksalan tuottamat albumit
Slow (kappale)

"Slow" on electro-pop kappale Kylie Minoguen albumilta Body Language (2003). Se julkaistiin 3. marraskuuta 2003, ja sen kirjoittivat Kylie Minogue, Dan Carey ja Emilíana Torrini ja tuottivat Sunnyroads. == Kappalelista == ;CD single 1 #"Slow" – 3:15 #"Sweet Music" – 4:08 #"Slow" (Medicine 8 Remix) – 6:57 ;CD single 2 #"Slow" – 3:15 #"Soul on Fire" – 3:32 #"Slow" (Radio Slave Mix) – 10:27 #"Slow" (Synth City Mix) – 5:50 ;Japanilainen CD single #"Slow" – 3:15 #"Soul on Fire" – 3:32 #"Slow" (Medicine 8 Remix) – 6:57 #"Slow" (Radio Slave Remix Edit) – 6:34 #"Slow" (Extended Mix) – 6:25 == Esitykset konsertissa == * Showgirl Tour * Showgirl Homecoming Tour * KYLIEX2008 * For You, For Me Tour * Aphrodite World Tour == Listasijoitukset == Lista (2003–04) Korkein sijoitus Australia (ARIA Charts) 1 Itävalta (Ö3 Austria Top 40) 20 Belgia (Ultratop Flanderi) 9 Belgia (Ultratop Vallonia) 26 Kanada (Canadian Singles Chart) 6 Tanska (Tracklisten) 1 Eurooppa (European Hot 100) 2 Suomi (Suomen virallinen lista) 3 Ranska (SNEP) 45 Saksa (Media Control Charts) 8 Unkari (Mahasz) 4 Irlanti (Irish Singles Chart) 5 Italia (FIMI) 6 Alankomaat (MegaCharts) 13 Uusi-Seelanti (RIANZ) 9 Norja (VG-lista) 4 Espanja (PROMUSICAE) 1 Ruotsi (Sverigetopplistan) 16 Sveitsi (Swiss Music Charts) 18 Britannia (UK Singles Chart) 1 Yhdysvallat (Billboard Hot 100) 91 Yhdysvallat (Hot Dance Club Songs) 1 Yhdysvallat (Pop Songs) 35 == Julkaisuhistoria == Maa Päivämäärä Levy-yhtiö Formaati Iso-Britannia 3\. marraskuuta 2003 Parlophone CD single Japani 10\. marraskuuta 2003 Ranska Kanada 13\. taamikuuta 2004 Capitol Records == Lähteet == == Aiheesta muualla == * Kylie Minoguen virallinen sivusto Luokka: Kylie Minoguen kappaleet Luokka: Vuoden 2003 kappaleet